Yelena Petrova. Yelena Vladimirovna Petrova (13-oktyabr 1966-yil, Leningrad) – sovet va rus dzyudochisi, Olimpiada oʻyinlari, Jahon va Yevropa chempionatlari sovrindori, besh karra mamlakat chempioni (SSSR, MDH, Rossiya), Rossiyada xizmat koʻrsatgan sport ustasi (1992). Petrova Leningradda talabalar oilasida tugʻilgan. Otasi afrikalik boʻlib, asli Syerra-Leonedan boʻlgan shifokor. Otasi Leningradga Birinchi tibbiyot institutida oʻqishga kelgan va u yerda boʻlajak rus xotini bilan tanishgan. Otasining boshqa nikohidan oʻgay oʻgʻli ham boʻlgan. Birinchi sinfdan keyin otasi uni ukasi bilan Afrikaga olib ketilishi kerak boʻlgan, ammo Yelenaning hujjatlari yoʻqolganligi sababli otasi Afrikaga faqat oʻgay ukasini olib ketgan. Natijada Yelena Afrikaga bormagan va onasi bilan Leningradda yashab qolgan. Oʻsmirligida avvaliga uch yil basketbol bilan shugʻullangan. Keyin esa yengil atletikaga oʻtgan va u yerda yaxshi natijalarga erishib, va sport ustasi unvonini olgan. 1984-yilda maktabni tugatgach, Yelena Leningrad jismoniy tarbiya institutiga oʻqishga kirgan. Birinchi murabbiyi Andreyev Aleksey Viktorovich. Institutda oʻqib yurganida, Yelena jarohat olgan, tuzalgach, murabbiy Aleksandr Sergeyevich Korneyevning dzyudo seksiyasiga oʻtgan. Sportdagi faoliyati. Bosh murabbiyi Aleksandr Sergeyevich Korneyev. 1989-yilda Yelena 61 kggacha vazn toifasida dzyudo boʻyicha SSSR chempioni boʻlgan. Oʻsha yili Belgradda boʻlib oʻtgan dzyudo boʻyicha jahon chempionatida 61 kilogramm vazn toifasida kumush medalni qoʻlga kiritgan. 1992-yildagi MDH chempionatida Petrova 66 kggacha vazn toifasida oltin medalni qoʻlga kiritgan. Oʻsha yili Parijda boʻlib oʻtgan dzyudo boʻyicha Yevropa chempionatida 61 kilogramm vazn toifasida bronza medalini qoʻlga kiritgan. 1992-yil Barselonadagi yozgi Olimpiada oʻyinlarida Yelena dzyudo boʻyicha 61 kg vazn toifasida bronza medalini qoʻlga kiritgan. Olimpiadadan soʻng, 1993 va 1994-yillarda yana ketma-ket 61 kg vazn toifasida Rossiya chempionatida gʻolib chiqqan. 1994-yili Sankt-Peterburgda boʻlib oʻtgan III Xayrixohlik oʻyinlarida dzyudo boʻyicha 61 kg vazn toifasida bronza medalini qoʻlga kiritgan. 1997-yilda Rossiya chempionatida 63 kilogrammgacha boʻlgan vazn toifasida gʻolib chiqqan. Yutuqlari. SSSR chempioni: 1989-yil (61 kggacha). SSSR chempioni: 1989-yil (61 kggacha). MDH chempioni: 1992-yil (66 kggacha). Rossiya chempioni: 1993, 1994 (61 kggacha), 1997 (63 kggacha). 1992-yilgi yozgi Olimpiada oʻyinlarining bronza medali sohibi (61 kggacha). 1989-yilgi jahon chempionatining kumush medali sohibi (61 kggacha). 1992-yilgi Yevropa chempionatining bronza medali sohibi (61 kggacha). 1994-yilda Xayrixohlik oʻyinlarining bronza medali sohibi (61 kggacha). Sportdan keyingi faoliyati. Ayni paytda Yelena Petrova Vasileostrovskiy tumanidagi jismoniy tarbiya, sport va sogʻliqni saqlash markazida mutaxassisi boʻlib, dzyudo boʻyicha oʻsmirlarni shugʻullantiradi. Rossiyaning Ukrainaga bostirib kirishi munosabati bilan Afrika qitʼasi davlatlarini „oʻz tomoniga“ jalb qilishga qaratilgan V. V. Putin tomonidan Sankt-Peterburgda oʻtkazilgan „Rossiya-Afrika“ targʻibot sammiti arafasida (27.07.2023) Yelena Petrova „esga olindi“. Sankt-Peterburg gubernatori Aleksandr Beglov tomonidan dzyudo boʻyicha Olimpiada oʻyinlari va jahon chempionati sovrindori Yelena Petrova II darajali „Vatanga xizmatlari uchun“ ordeni bilan taqdirlangan. Mukofotlari. II darajali „Vatanga xizmatlari uchun“ ordeni (25.07.2023).